runetrust/blame-folketinget-dk huggingface dataset:
Lars Boje Mathiesen (UFG), 2023-05-24:
Jeg må nok sige, at jeg lige skulle læse det et par gange, men der står sådan her: »På lange stræk har indsatsen mod covid-19 i Danmark været en succes ...«
Er det virkelig Liberal Alliances holdning, at indsatsen mod covid-19 og den politiske håndtering og styring i Danmark på lange stræk har været en succes?
Lars Boje Mathiesen (UFG), 2023-05-24:
Så havde vi en debat i Epidemiudvalget, hvor man var enige om, at det dog var noget værre noget: Hvorfor indretter man det politisk imod det, som sundhedsmyndighederne siger?
Og så satte man sig ned, og så gjorde man det, som politikerne ville, stik imod sundhedsmyndighedernes anbefaling.
De kunne da have sat foden ned over for regeringen og sagt: Nej, når nu sundhedsmyndighedernes tal siger, at det her går stik imod, hvad vi burde gøre, så vil vi ikke være med til det.
Men man accepterede det.
Stinus Lindgreen (RV), 2023-05-24:
Det er okay at referere det, eftersom jeg er citeret for at sige i Berlingske og flere andre medier, at det her var et problem, og at det ikke gav nogen mening.
Men det, ordføreren glemmer, er, at da man indførte coronapasset, var det jo på et andet fagligt grundlag.
Der havde man af gode grunde ikke langtidsdata for effekten, eftersom det var en ny vaccine.
Det, der var diskussionen, var, om man over tid skulle ændre på gyldigheden, i forhold til hvis du var smittet, hvis du var testet, eller hvis du var vaccineret.
Det var debatten, og der er jeg enig med ordføreren i, at der manglede noget faglighed, og da den faglighed kom, traf man en anden beslutning.
Men jeg synes, ordføreren karikerer, hvordan debatten var, hvordan processen var, og hvad det faglige grundlag for at indføre det til at begynde med var.
Lars Boje Mathiesen (UFG), 2023-05-24:
Jeg har lært, at jeg ikke må referere, hvad andre siger i møder, men jeg kan bekræfte, at det i hvert fald var min opfattelse, at det gjorde formanden for Epidemiudvalget dengang.
Men det gør det jo så også mere fatalt, at man tillod en mindretalsregering at indføre det.
Der skulle man have sat foden ned og sagt: Holdt, der er ikke evidens for det her, til gengæld ved vi, at den naturlige immunitet dækker længere end vaccination, og derfor skal vi da ikke indrette ting, som sætter begrænsninger på folks frihed, og som går stik imod sundhedsmyndighedernes anbefalinger.
Så jeg er helt enig i, at man rejste det.
Man var enig i min kritik, men så satte man sig ned, og så lukkede man øjnene, og så lod man regeringen gøre det.
Stinus Lindgreen (RV), 2023-05-24:
Tak for ordet, tak for talen, og tak for samarbejdet.
Det er vist ingen hemmelighed, at vi ikke altid har været enige, men vi har altid sat pris på en god debat, og det kan ordføreren i hvert fald give.
Ordføreren sagde noget, som jeg er nødt til lige at respondere på.
Ordføreren nævner, at coronapasset gik stik imod myndighedernes anbefalinger.
Jeg antager, at ordføreren her henviser til dengang i slutningen af 2021, hvor man valgte at ændre gyldigheden for naturlig smitte ved at halvere den, kontra hvis du er vaccineret.
Det mener jeg var der man ændrede på det; der var jo en debat.
Og kan ordføreren bekræfte, at vi i Epidemiudvalget havde en diskussion om præcis det spørgsmål; og at formanden for Epidemiudvalget, dvs. undertegnede, sagde, at det ikke gav nogen mening – det her var vi nødt til at få belyst, for hvordan kunne man argumentere for det her? – og bad om at få et fagligt notat fra Sundhedsstyrelsen, før man kunne træffe en beslutning; og også at da vi fik så det faglige notat, manglede det afsnit, som var afgørende for den beslutning; og at det blev kritiseret, ikke kun af ordføreren på talerstolen, men faktisk også af andre medlemmer i Epidemiudvalget, herunder undertegnede?
Kirsten Normann Andersen (SF), 2023-05-24:
Tak for det.
Jeg har bare lyst til at gentage, hvad jeg også sagde fra talerstolen, nemlig at jeg sætter utrolig meget pris på ordførerens forslag i forhold til at se på børn og unges trivsel eller mangel på samme.
Det er et vigtigt emne, også set i forhold til corona.
Samtidig er der lavet rigtig mange undersøgelser, som jo i virkeligheden taler ind i det.
Mange af de problemstillinger, som bliver nævnt der, er jo problemstillinger, som vi også har drøftet løbende, også i det tidligere udvalg, og jeg har selv været med til på samme tid at indkalde til samråd sammen med ordførerens parti og Radikale Venstre.
Jeg har sammen med Venstre og Dansk Folkeparti været med til at løfte indsatsområder i forhold til mistrivsel blandt ældre.
Så på kryds og tværs har vi jo i virkeligheden i Folketinget netop prøvet at løfte nogle af de her trivselsudfordringer undervejs.
Giver det ikke mening, at vi nu bruger energien på at fokusere på, hvordan vi så kan løse problemet med børn og unges mistrivsel i stedet for at dvæle ved noget, som vi jo trods alt ikke kan ændre på nu?
Louise Brown (LA), 2023-05-24:
Tak for spørgsmålet, og tak for det arbejde, der også er blevet gjort både af ordførerens parti og andre partier undervejs i forløbet.
Vi kan jo heller ikke bare læne os tilbage og se på, hvad der skete, så det er også prisværdigt, at man har taget tyren ved hornene undervejs.
I forhold til om det giver mening også at kigge fremad, vil jeg sige, at jeg også helst vil kigge fremad.
Men jeg synes også, at vi har en forpligtelse til at tage ved lære af fortiden.
Jeg har lyst til at komme med sådan et smart citat fra Søren Kierkegaard, men jeg kan alligevel ikke gøre det ordentligt, så jeg lader være.
Men jeg tror godt, I ved, hvad det er for et, jeg hentyder til.
Men det er faktisk det, jeg tænker, for vi er nødt til at bruge de erfaringer, vi har.
Jeg anerkender, at der ligger en masse undersøgelser, men kunne vi så ikke til næste gang lave et samlet beredskab til dem, der skal tage over efter os?
Rosa Lund (EL), 2023-05-24:
Tak for det.
Jeg håber virkelig ikke, at sundhedsministeren tager det personligt, at vi som retsordførere har bedt om, at det her bliver en retspolitisk diskussion.
Sundhedsministeren står jo også selv og læser op af papirer fra Justitsministeriet, som vi så ikke har nogen jordisk chance for at stille spørgsmål til, fordi sundhedsministeren, som hun jo også siger i sin tale, ikke vil gå ind på Justitsministeriets ressort.
Det gør det jo en lille smule svært at tage den her diskussion.
Det må jeg bare sige.
Og det håber jeg at man vil forholde sig til i regeringen.
Det, jeg gerne vil spørge om – og så kan sundhedsministeren jo svare det, som sundhedsministeren ønsker at svare – er, hvordan regeringen så foreslår at vi kommer bandekrigen til livs, hvis det ikke er ved at slå økonomien ud af banderne.
Sophie Løhde (V), 2023-05-24:
Nej, regeringen har ikke nogen planer eller ønsker om at forbyde alkohol.
Men jeg vil godt opfordre til, at man ikke putter cannabis og en pilsner i den samme kategori.
Jeg synes simpelt hen ikke, det er ordentligt, i forhold til hvad det er, vi snakker om.
Det er ikke længe siden, at vi stod her i Folketingssalen med alle sundhedsordførerne og der var stort fokus på, at nu skulle vi gøre meget mere for at bekæmpe de her såkaldte puffbars, hvor der er enorme mængder af nikotin, som bliver forbrugt og misbrugt blandt børn og unge i Danmark.
Steffen Larsen (LA), 2023-05-24:
Så har jeg lige et lille tillægsspørgsmål til det, ministeren siger om sundhed, altså at det er sundhedsskadeligt at ryge cannabis.
Jeg er fuldstændig enig i, at det er sundhedsskadeligt at ryge cannabis, men det er også sundhedsskadeligt at drikke alkohol.
Vil ministeren forbyde alkohol?
Sophie Løhde (V), 2023-05-24:
Jeg skal ikke som minister gøre mig til dommer over andre lande, men det kan konstateres, at det FN-organ, som har til opgave at påse konventionernes overholdelse, sådan set er meget klare i mælet.
Senest i deres årsrapport for 2022, som blev offentliggjort i marts måned, slår FN-organet fast, at legalisering af cannabis som rusmiddel er i strid med FN's narkotikakonvention.
Steffen Larsen (LA), 2023-05-24:
Når ministeren siger, at vi ikke kan afkriminalisere eller legalisere på grund af en FN-resolution, hvorledes kan flere amerikanske stater og for den sags skyld også flere forskellige europæiske nationer så legalisere og udbrede fri cannabis?
De er vel også omfattet af denne resolution.
Sophie Løhde (V), 2023-05-24:
Først og fremmest er der betydelige sundhedsmæssige skadesvirkninger.
Jeg oversender som sagt meget gerne notatet om det fra Sundhedsstyrelsen.
Jeg synes helt ærligt, at der er tilstrækkeligt med grunde, rigtig mange tungtvejende grunde, til, at man ikke skal ønske sig, at flere bruger cannabis, eller for den sags skyld, at dem, der allerede måtte bruge cannabis, fortsætter med at gøre det.
Vi skal insistere på forebyggelse, og derfor er det jo også et væsentligt element i det.
Så tror jeg, at jeg vil afholde mig fra at gå ind i en lang forklaring, i forhold til hvad der er justitsministerens ressort i relation til det politi- og kriminalitetsmæssige.
Torsten Gejl (ALT), 2023-05-24:
Jamen det reducerer jo ikke indtaget.
Altså, når der nu ikke er flere, der indtager det, plus det, at vi får chancen for at lave en sundhedsindsats, så fungerer sundhedsargumentet jo ikke, minister.
Noget andet er, at ministeren nævnte de kriminelle ting omkring det.
Altså, på grund af regeringens forbud forærer vi markedet til rockere og til kriminelle netværk, som kan sælge cannabis til børn og unge i hver eneste lille flække i det her land.
Der bliver ikke mindre cannabis eller solgt mindre cannabis af de her forbud og lovstramninger.
Så hvordan kan regeringen dog sige, at det er et kriminalitetsproblem?
Det sundhedsaspekt, som ministeren nævner, forstår jeg ikke en dyt af.
Når man ser på de undersøgelser, der er blevet lavet i lande, der har legaliseret eller afkriminaliseret cannabis, er der generelt ikke flere, der begynder at indtage det.
Det vil sige, at der ikke er flere, der bliver udsat for de her sundhedsmæssige påvirkninger – eller usundhedsmæssige påvirkninger.
Samtidig er det sådan, at hvis vi legaliserer cannabis, kan vi jo på salgsstederne yde rådgivning i forhold til sundhed.
Vi kan sørge for, at stoffet er deklareret, vi kan sørge for, at der ikke er forurenende tilsætningsstoffer eller afhængighedsskabende tilsætningsstoffer; vi kan i det hele taget forholde os til sundhedsproblematikken på en helt anden måde og sørge for, at der, hvor man køber sin cannabis, får man også en pjece, hvor der står, hvad der er af problemer i det her.
Så hvordan kan der være sundhedsmæssige problemer, når der formentlig ikke er flere, der kommer til at bruge det, plus at vi får en chance for at lave en meget større sundhedsindsats?
Rosa Lund (EL), 2023-05-24:
Tak for det.
I 40 år eller noget deromkring
har den danske stat jo forsøgt at bekæmpe befolkningens brug af cannabis ved at ulovliggøre det.
Alt det skal vi nok komme ind på i debatten.
Jeg vil bare bruge begrundelsen her på at sige, at vi jo endnu en gang er et hold af retsordførere, som fremsætter det her forslag, og endnu en gang nægter justitsministeren at dukke op i Folketingssalen og diskutere det her forslag.
Vi har i Retsudvalget bedt om, at det her skulle diskuteres med Justitsministeriet, fordi vi betragter det som et retspolitisk anliggende.
Jeg er selvfølgelig glad for, at sundhedsministeren er til stede.
Men det er bare for at sige, at man kan betragte den her debat om cannabis fra flere forskellige vinkler.
Der er en sundhedspolitisk vinkel.
Den tager vi så endnu en gang, må jeg jo desværre sige, med sundhedsministeren.
Jeg er sikker på, at det nok skal blive en fin debat.
Men jeg synes, at man skal lægge mærke til, at forslagsstillerne på det her beslutningsforslag alle sammen sidder i Retsudvalget og er retsordførere.
Det er nok, fordi vi betragter det her som en retspolitisk debat, og den ser jeg frem til.
Louise Brown (LA), 2023-05-24:
Tak for det.
Jeg er meget enig.
Selvfølgelig må vi jo ikke give op nu, og vi skal kigge på den udfordring, vi står over for nu, for den er heftig.
Det er der ikke nogen tvivl om.
Jeg har simpelt hen glemt, om der var et spørgsmål.
Men ja, vi skal også kigge fremad, og vi skal også gøre, hvad vi kan, for at gøre noget i forhold til de unge mennesker.
Jo, nu kan jeg huske det.
Jeg havde en pointe i forhold til bostederne.
Bos far gør jo netop opmærksom på nogle udfordringer, som han oplever, og som han er bange for der ikke er blevet taget ved lære af, fordi vi måske ikke har talt med de rigtige mennesker i forhold til at lave de her evalueringer.
Kirsten Normann Andersen (SF), 2023-05-24:
Altså, hvis det er en mulighed, skal man selvfølgelig gøre det.
Jeg tvivler på, at vi ved, hvad vi står over for næste gang, og derfor kan beredskabet jo i virkeligheden ende med at komme til kort.
Rigtig mange mennesker har beskæftiget sig med det.
Jeg tror, det er den mest gennemanalyserede krise overhovedet i nyere tid, vi her har med at gøre, og jeg synes jo i virkeligheden, at ordførerens tale her også viser, at ordføreren selv har rigtig god føling med, hvor det var, det her gjorde for ondt.
Sådan nogle oplevelser har jeg også selv, og det tror jeg generelt der er rigtig mange mennesker der har.
Men udfordringen lige nu bliver jo at se på, hvordan vi så kommer videre herfra, og så prøve at sætte ind i forhold til mistrivsel, uanset om det er ældre, om det er børn, eller om det er i skolerne.
Det synes jeg godt man kan sætte på dagsordenen i forhold til det videre arbejde.
Sophie Løhde (V), 2023-05-24:
Altså, ifølge den sidste del af argumentationen burde man jo i hvert fald gå ind for at legalisere alt, også enhver form for narkotika eller andet – det skal jeg ikke kunne afvise at Alternativet også gør.
Kim Edberg Andersen (NB), 2023-05-24:
En ordfører for Danmarks Liberale Parti burde jo vide, hvordan konkurrencen virker på det åbne marked.
Og virkeligheden er, at hvis man nu sørger for, at det ikke er lukrativt ude i Pusher Street – og man kan ikke købe det som 12-årig i statens butikker – så løser det måske problemet.
Virkeligheden er jo, at det her er en diskussion, der har stået på altid.
Der er kun en måde at gøre det på, og det er ved at gøre det ulovligt og så dybest set bare lukke øjnene for, at vi ikke håndhæver det.
Det er jo derfor, vi prøver på en anden måde nu.
Heidi Bank (V), 2023-05-24:
Jeg er overhovedet ikke enig i den konklusion, at politiet har givet op.
Der ligger jo netop, hvis ordføreren har læst de notater, et notat fra Justitsministeriet, der vedrører det her område, og hvor man er inde og sige, at man er meget bekymret for en legalisering.
Så vil jeg i forhold til den anden ting, altså det med markedsvilkår, sige, at jeg tror, det er næsten siger sig selv, at når noget skal udbydes i butikker, der skal aflægge regnskab, betale moms osv., vil der nok være en stor sandsynlighed for, at de kriminelle miljøer stadig væk kan tjene på det her.
Anni Matthiesen (V), 2023-05-24:
Så er jeg også nødt til at sige, at der er stor forskel, når man kommer rundt og besøger de forskellige typer af erhvervsskoler.
Der er steder, hvor der faktisk ser utrolig flot ud, og hvor man også har okay udstyr, og så kan jeg sagtens pege nogle skoler, især tekniske skoler, ud, som virkelig har hårdt brug for nogle flere penge.
Mai Villadsen (EL), 2023-05-24:
Jeg vil gerne sige tak til ordføreren for samarbejdet og for det samarbejde, vi også har haft de sidste år, som bl.a. har betydet investeringer i erhvervsuddannelserne – og for at bekræfte, at man faktisk godt kan gøre to ting på en gang.
Man kan gøre noget akut og noget langsigtet.
Så vil jeg gerne spørge ordføreren, om ikke ordføreren også synes, at det lidt er en tendens hos den her regering, at man måske nok sidder mange i den, men er lidt langsomme i forhold til at få løst nogle af de udfordringer, ikke bare på det her område, men også på en række andre områder.
Der går rimelig meget kommission og ventetid i den, og det tager lang tid for en så bred regering åbenbart at blive enige om nogle ret åbenlyse ting.
Astrid Carøe (SF), 2023-05-24:
Jeg har også et indtryk af, at man bruger meget tid på at blive enige om tingene, men det er jo også helt rimeligt, synes jeg.
Jo, jeg synes, at der er meget, der bliver puttet ind i kommissioner osv.
Der er meget, vi skal vente på og finde ud af hvad løsningerne er på, selv om de ligger rimelig meget lige for.
Jeg synes, at der er behov for en akutpakke, men jeg synes, at det er okay, at man efter ½ år i regering ikke har fundet alle løsningerne for erhvervsuddannelsernes fremtid.
Det kan jeg sådan set godt forstå.
Men det er også derfor, at jeg ikke mener, at det skal være enten-eller.
For jeg mener, at vi skal tage os god tid.
Når vi skal lave nogle større ændringer på det her område, skal vi tage os god tid.
Men indtil da bør vi gøre, som vi har gjort på vuc de senere år, altså give en redningskrans, indtil vi bliver enige om, hvad vi skal gøre på den lange bane.
Mai Villadsen (EL), 2023-05-24:
Præcis.
Vi kan nemlig gøre noget nu og her og samtidig allerede nu sætte os ned og drøfte, hvordan vi ser løsningerne.
For det lyder nogle gange, når man diskuterer det her, som om det er et problem, ingen har overvejet nogen sinde.
Og jeg tror nærmest, at de fleste partier herinde har politik, forslag og idéer, og der ligger massive evalueringsrapporter, forslag og kommissionsbud fra meget langt tilbage, i forhold til hvad man kan gøre.
Vi skal ikke gøre noget forhastet, men lad os for dælen da komme i gang.
Astrid Carøe (SF), 2023-05-24:
Ja, jeg er enig.
Jeg bliver da også enormt skuffet, hvis det er en kommission, som regeringen kommer med på det her område på finansloven, men det forestiller jeg mig trods alt ikke.
Lad os i hvert fald håbe, at det ikke er det.
Thomas Skriver Jensen (S), 2023-05-24:
Tak for det.
Jeg holder jo meget af Danmarksdemokraterne.
Jeg synes, det er fantastisk, at vi har fået et parti ind i Folketinget, som brænder så meget for erhvervsuddannelserne.
Det har jeg jo også kunnet høre på ordførerens partifælle hr. Dennis Flydtkjær.
Det synes jeg er fantastisk, og vi er jo enige i, at der skal investeres i erhvervsuddannelserne.
Men hvis der skal være en bæredygtig, holdbar økonomi på den lange bane, er det flere elever, der skal til.
Altså, det skal være nogle større hold, så der skabes nogle bedre faglige miljøer på de enkelte erhvervsskoler.
Og det kræver nogle tiltag for at få de elever derover.
Jeg er faktisk glad for, at Danmarksdemokraterne er sådan et parti, der lægger forslag frem, når de gerne vil gøre noget politisk.
Men jeg kan ikke finde noget om, hvad Danmarksdemokraterne mener at der skal gøres for at få flere ind på erhvervsuddannelserne, ud over at der skal oprettes nogle faglige linjer på gymnasierne.
Kunne ordføreren ikke sige bare en lille smule om, hvad Danmarksdemokraternes tanke er på det område?
Er det helt nede i folkeskolen, eller er det kun på gymnasierne, eller hvordan skal vi løse det problem?
Karina Adsbøl (DD), 2023-05-24:
Tak for spørgsmålet.
Det er jeg rigtig glad for.
Jeg tror, at der skal flere ting til, og jeg har ikke tid nok til at fortælle om alle tingene.
Men det handler jo selvfølgelig også om, tror jeg, at gøre børn glade for værktøj, helt fra man starter i vuggestuen eller i dagplejen, og også om at turde lade dem bruge det, kan man faktisk sige.
Og det kan man jo gøre på mange måder.
Måske skal de ikke have rigtigt værktøj, men man kan jo i hvert fald også købe plastikværktøj.
Så jeg tror, at der er mange måder, man kan gøre det her på.
Og i forhold til det med at få flere ind på uddannelserne handler det selvfølgelig også om, at de har nogle gode rammer, og at der er noget godt værktøj.
For jeg tror, at hvis man kommer ind på en skole, der ser nedslidt ud, og hvor der er gammelt værktøj eller en gammel høvlebænk og ikke noget, der er moderne, så bliver det måske også lidt trist at stå og arbejde med det.
Helena Artmann Andresen (LA), 2023-05-24:
Jeg har efterhånden været ude at besøge en del erhvervsskoler, og jeg må godt nok konstatere, at der er stor forskel på kvaliteten derude.
Nogle skoler er nærmest trætte af, at de føler, at vi taler dem ned, og at medierne gør det, for de er meget stolte af deres store, flotte erhvervsskoler, mens andre skoler har udfordringer med, at det drypper ned gennem taget, og at de har meget gammelt udstyr.
Der kan ikke være meget uenighed om, at der skal gøres noget ved erhvervsskolerne, og at der skal kigges på den måde, vi har valgt at skrue økonomien sammen på herindefra, for det trænger altså til et grundigt eftersyn, og det gælder, uanset om det er et højere grundtaxameter eller holdtaxameter, eller om det er færre tælledage.
Jeg ved ikke, hvad der er den rigtige løsning, men der skal i hvert fald gøres noget.
En ting, jeg er blevet mere og mere sikker på der skal gøres, er, at der skal afskaffes alle de her puljer.
Jeg har hørt eksempler på skoler, der nærmest har tre til fem mand ansat for at søge de her puljer, og det er altså vildt, at det kan betale sig.
Sidste år var der rekordlavt optag på erhvervsuddannelserne, 9.000 færre elever søgte ind i år 2021, og det er desværre en generel tendens.
Siden 2012 er optaget faldet med 33 pct.
Der er mange ting at tage fat på, for at vi kan få flere elever til at få øjnene op for vores erhvervsuddannelser, bl.a. kan man sætte valgfagene fri i folkeskolen, og man skal nok også reformere den måde, vi har studievejledning på i dag i folkeskolen.
Selv om jeg ville ønske, at vi kunne vende den nedadgående optagelseskvote til næste skoleår, bliver det nok desværre tæt på umuligt.
Dermed er jeg ikke sikker på, at én akutpakke kan være nok til at holde på personalet, og det trælse, men også retfærdige spørgsmål, man bliver nødt til at stille sig, er også, hvor mange penge man skal bruge på medarbejdere, som der reelt ikke er brug for på skolerne.
Og finansieringen, som der bliver peget på i beslutningsforslaget, kan vi ikke se os selv i.
Men der skal ikke være nogen uenighed om, at den måde, vi har sammensat erhvervsskolernes økonomi på, skal ændres, og vi skal have flere unge til at få øjnene op for vores fantastiske erhvervsuddannelser.
Liberal Alliance kommer til at stemme hverken for eller imod.
Tak for ordet.
Per Larsen (KF), 2023-05-24:
Tak for det, formand.
Jeg står her på vegne af vores ordfører, fru Lise Bertelsen, som desværre er forhindret i at deltage i aften.
Men mange tak til Enhedslisten for at fremsætte forslaget.
Det er ingen hemmelighed for dem, der interesserer sig blot en lille smule for erhvervsuddannelserne, at de er trængt, og at vi i de kommende år er nødt til at prioritere både motivationen af unge mennesker til at søge uddannelsen og at prioritere selve uddannelsestilbuddet og kvaliteten heraf, herunder både den faglige kvalitet og materialet, altså maskiner, værktøj og andet grej på skolerne.
Derfor er vi i Det Konservative Folkeparti glade for, at der bliver stillet skarpt på de udfordringer, der findes, som både handler om at tiltrække studerende, fastholdelse og kvaliteten af uddannelsestilbud.
Det er et område, vi meget gerne vil være med til at prioritere, ligesom vi finder det vigtigt, at hele det samlede uddannelsessystem også i fremtiden kan imødekomme arbejdsmarkedets efterspørgsel, og at danske studerende fortsat er blandt verdens dygtigste, både fagligt og i anvendelse af ny teknologi, maskiner, værktøj m.v.
Det Konservative Folkeparti ser frem mod kommende forhandlinger på uddannelsesområdet og i forhold til erhvervsskolerne.
Vi er ikke enige i den fremlagte finansiering i forslaget, men vi er meget positive over for forhandlinger og jeg er helt sikker på, at fru Lise Bertelsen glæder sig til den kommende udvalgsbehandling.